 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ነፋሪት ኢትዮጵያ ኣስከሬን ዘይብሎም ሳናዱቕ ተቐቢሮም 18 መጋቢት 2019 ምንጪ ስእሊ, Reuters ንግዳያትቶም ኣብታ ኣብ ዝሓለፈ ሰሙን ዝወደቐት ነፋሪት መንገዲ ኣየር ኢትዮጵያ ዝውክሉ ኣስከሬን ዘይብሎም ባዶ ዝኾኑ ሳናዱቕ ኣብ ኣዲስ ኣበባ ተቐቢሮም ብሰንኪቲ ከቢድ ረጽሚ ናይታ ዝወደቐት ቦይን 737 ማክስ ሸሞንተ ዝዓይነታ ነፋሪት ዛጊት ዝተረኸበ ኣስከሬን የለን እታ ነፋሪት ካብ ኣዲስ ኣበባ ናብ ናይሮቢ ምስ ተበገሰትያ ድሕሪ ሒደት ደቓይቕ ወዲቓ ኣሳፊራቶም ዝነበረት 157 ሰባት ድማ ብምሉኦም ሞይቶም ሓደ ሓደ ኣባላት ስድራቤት መወትቲ ብሓዘን ተዋሒጦም ነይሮም ገለ ካብኦም ድማ ብባንዴራ ኢትዮጵያ ተሸፊኑ ኣብ ቤተክርቲያን ቅድስት ስላሴ ዓሪፉ ኣብ ዝነበረ ሳናዱቕ ኣስከሬን ተደፊኦም ክበኽዩ ተራእዮም ንገለ ኣባላት ስድራቤት መወትቲ ድማ ካብታ ነፋሪት ዝወደቐትሉ ቦታ ዝነደደ ሓመድ ንመዘከርታ ተዋሂብዎም ምሉእ ምዕጻው ምጽራይ መንነት ግዳያት ክሳብ ሽዱሽተ ኣዋርሕ ክወስድ ከምዝኽእል ነቶም ስድራ ግዳያት ተነጊርዎም ኣሎ እዚ ከምዚሉ እንከሎ ምውዳቕ ናይታ ነፋሪት መንገዲ ኣየር ኢትዮጵያ ምስ ምውዳቕ ናይታ ኣብ ዝሓለፈ ጥቅምቲ ኣብ ኢንዶነዢያ ዝወደቐት ነፋሪት ንጹር ተመሳሳልነት ከምዘለዎ እቲ ኣብቲ ናይታ ነፋሪት ሳጹን መኽዘን ሓበሬታ ብላክ ቦክስ ከምዘርኣየ ሚኒስተር መጓዓዚያ ኢትዮጵያ ሓቢራ ኣብ መንጎ ዝወደቓ ነፈርቲ ኢትዮጵያን ኢንዶኒዥያን ንጹር ምምስሳላት ኣሎ ምንጪ ስእሊ, Getty Images ድሕሪ ምውዳቕ እታ ነፋሪት ኣብ መላእ ዓለም ዝርከባ መንገዲ ኣየራት ነተን ቦይን 737 ማክስ ሸሞንተ ዝዓይነት ነፈርቲ ንኸይበራ ኣጊደን ኣለዋ ሪፖርተርና ቃልኪዳን ይበልጣል ቀቅድሚቲ ኣብ ኣዲስ ኣበባ ዝተኻየደ ስነ-ስርዓት ቀብሪ ንስድራቤት ግዳያት ግዝያዊ ወረቐት መረጋገጺ ሞት ከም እተዋህቦም ካብ ኣዲስ ኣበባ ሓቢሩ ምንጪ ስእሊ, Getty Images ምንጪ ስእሊ, AFP ነቶም ህይወቶም ዝሰኣኑ ሸሞንተ ሰራሕተኛታት መንገዲ ኣየር ኢትዮጵያ ንምዝካርውን ኣብ መዕርፎ ነፈረት ቦሌ ናይ ስንብት ዝክሪ ተኻይዱ ነቶም 36 ኬንያውያን ንምዝካር ድማ ቤተሰቦምን ዲፕሎማሰኛታት ናይተን ዜጋታተን ዝሞትወን 30 ሃገራትን ኣብ ዝተረኽብሉ ኣብ ከተማ ናይሮቢ ኣብ ዝርከብ ናይ ኢትዮጵያ ኦርቶዶክስ ቤተክርስቲያን ፍትሓት ተኻይዱ እቲ ብጥዋፍን ሽምዓታትን ዝተሰነየ ናይ ጸሎትን ፍትሓትን ስነ-ስርዓት ብሓዘን ዝተዋሕጠ ነይሩ ኢሉ ኣብቲ ቦታ ዝተረኽበ ጋዜጠኛ ቢቢሲ ፈርዲናንድ ኦሞንዲ ምንጪ ስእሊ, Getty Images ናይ ዓለም ሓዘን ስድራቤት ግዳያት ንመዘከርታ መወትቲ ተባሂሉ ቁጽር ሓመድ ተዋሂብዎም ኢሉ ሚኒስተር መጓዓዚያ ኬንያ ጀምስ ማሻሪያ ኣብቲ ቤተክርስቲያን ተረኺቡ ኣብ ዘስምዖ መደረ መንግስቲ ኢትዮጵያ ንመዘከርታ ናይቶም ዝፈትውዎም ኣዝማዶም ዝኸውን ቁጻር ሓመድ ናብ ዓዶም ክወስዱ ኣፍቂዱሎም ኢሉ ንሱ ሓደ ሓደ ስድራቤታት ግን ገለ ኣካላት ናይቶም ግዳያት ምስ ዝዋሃቦ ጥራይ ሓዘኖም ክዓጽዉ ከምዝኽእሉ ንጋዜጠኛና ሓቢሮሞ ምንጪ ስእሊ, AFP መግለጺ ስእሊ, ኣብ ናይሮቢ ዝተኻየደ ንግዳያት ናይ ዝኽሪ ስነ ስርዓት ምንጪ ስእሊ, Reuters መግለጺ ስእሊ, ኣብታ ነፋሪት 8 ኣባላት መንግዲ ኣየር ኢትዮጵያ ሞይቶም እዮም ምንጪ ስእሊ, Getty Images መግለጺ ስእሊ, ጠንቂ እቲ ምሕምሻሽ እታ ነፋሪት ክሳብ ሕጂ እንታይ መኳኑ ኣይተፈለጠን ስዳራቤት ግዳያት ወይ ኣብ ኣዲስ ኣበባ ወይ ድማ ኣብ ካልኦት ሃገራት ኣብ ዝርከቡ ኣብያት ጽሕፈታት መንገዲ ኣየር ኢትዮጵያ ተረኺቦም ናይ ዲ ኤን ኤ መርኣያ ሳምፕል ክህቡ ተሓቲቶም ኣለዉ ኣብቲ ኣብ መዕርፎ ነፈረት ቦሌ ኣብ ዝተኻየደ ናይ መዘከርታ ስነ-ስርዓት ድማ ሓዘንተኛታት እቲ ሃገራዊ ናይ ሓዘን ምልክት ዝኾነ ጻዕዳ ዕምባባታት ሒዞም ከምዝነበሩ ማዕከን ዜና ሮይተርስ ጸብጺቡ ግዳያት ምሕምሻሽ ነፋሪት ኢትዮጵያ መን እዮም? 